OpenLLM-France/wikimedia huggingface dataset:
# Porta Raudusculana

La Porta Raudusculana era una de les portes de la Muralla Serviana, que s'obria entre la Porta Naevia i la Porta Lavernalis a l'antiga Roma.

## Situació

La porta estava situada a la part oriental de l'Aventí, on hi havia un vicus portae Raudusculanae, prop de l'encreuament de l'actual Viale Aventino i Via di Porta S. Paolo. No s'ha trobat cap vestigi d'aquesta porta i la seva existència només es coneix gràcies als autors antics.

## Història

Segons els autors antics, el nom de la porta tindria l'arrel de la paraula raudus que significa «coure» o «bronze». Segons Valeri Màxim, la porta s'anomenava així perquè tenia unes banyes de bronze fixades a la seva façana en memòria del pretor Genuci Cipus, del que s'explica que es va veure reflectit en un rierol portant unes banyes al front mentre passava per aquella porta per dirigir una campanya militar. Aquest prodigi es va interpretar com un signe dels déus que indicava que es convertiria en rei al seu retorn a Roma. Per evitar el desastre d'un retorn a la monarquia, Genuci Cipus es va quedar fora de la ciutat en un exili voluntari. Sembla que l'explicació més probable de l'origen del nom és que la porta estva reforçada amb plaques o frontisses de bronze.

## Referències

* 1 2 3 Platner, Samuel Ball; Thomas Ashby. A topographical dictionary of ancient Rome. Berlin: Weidmann, 1932, p. 414.
* ↑ Varró. De lingua latina, V, 163
* ↑ Sext Pompeu Fest. De Verborum Significatione, 275
* ↑ Valeri Màxim. De Factis Dictisque Memorabilibus, V, 6, 3
* ↑ Grimal, Pierre. Diccionari de mitologia grega i romana. barcelona: Edicions de 1984, 2008, p. 107. ISBN 9788496061972.
# Pontinus corallinus

Pontinus corallinus és una espècie de peix pertanyent a la família dels escorpènids.

## Hàbitat

És un peix marí, demersal i de clima subtropical que viu fins als 100 m de fondària.

## Distribució geogràfica

Es troba a l'Atlàntic sud-occidental: el Brasil.

## Observacions

És inofensiu per als humans.

## Referències

* ↑ Poey, F., 1858-1861. Memorias sobra la historia natural de la Isla de Cuba, acompañadas de sumarios Latinos y extractos en Francés. Vol. 2. L'Havana. Mem. Hist. Nat. Cuba v. 2. 1-96 (1858), 97-336 (1860), 337-442.
* ↑ uBio (anglès)
* ↑ Miranda Ribeiro, A. de, 1903. Pescas do "Annie.". Boletim Sociedade Nacional Agricultura, Rio de Janeiro, 1903 (núms. 4-7): 144-196.
* ↑ The Taxonomicon (anglès)
* 1 2 3 FishBase (anglès)
* ↑ Menezes, N.A., P.A. Buckup, J.L. Figueiredo i R.L. Moura, 2003. Catálogo das espécies de peixes marinhos do Brasil. São Paulo. Museu de Zoologia da Universidade de São Paulo, 160 pp.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Intercomunalitats del Loira Atlàntic

El departament francès del Loira Atlàntic, a la regió País del Loira però que forma part de la Bretanya històrica, és dividit en 23 intercomunalitats (1 comunitat urbana, 2 comunitats d'aglomeració i 20 comunitat de comunes). Dues d'elles, la comunitat d'aglomeració Cap Atlantique i la Comunitat de comunes del País de Redon, comparteixen comunes d'altres departaments bretons.

## Per tipus
### 1 Comunitat urbana

* Nantes Metròpoli

### 2 Comunitats d'aglomeració

* Comunitat d'aglomeració Cap Atlantique (comprèn comunes del departament d'Ar Mor-Bihan a la regió administrativa de Bretanya)
* Comunitat d'aglomeració de la regió nazariana i de l'estuari

### 20 Comunitats de comunes

* Comunitat de comunes Cœur d'Estuaire
* Comunitat de comunes Cœur Pays de Retz
* Comunitat de comunes del sector de Derval
* Comunitat de comunes de Grand Lieu
* Comunitat de comunes de la Regió de Blain
* Comunitat de comunes de la Regió de Machecoul
* Comunitat de comunes de la Regió de Nozay
* Comunitat de comunes de la vall de Clisson
* Comunitat de comunes de Pornic
* Comunitat de comunes d'Erdre i Gesvres
* Comunitat de comunes de Vallet
* Comunitat de comunes del Castelbriantais
* Comunitat de comunes del País d'Ancenis
* Comunitat de comunes del País de Pont-Château - Saint-Gildas-des-Bois
* Comunitat de comunes del País de Redon (comprèn comunes dels departaments d'Ille i Vilaine i Morbihan, a la regió Bretanya)
* Comunitat de comunes del Sud-Estuaire
* Comunitat de comunes Loira Atlàntic meridional
* Comunitat de comunes Loire-Divatte
* Comunitat de comunes Loira i Sillon
* Comunitat de comunes Sèvre, Maine i Goulaine

## Intercomunalitats desaparegudes

La Comunitat de comunes del País de Guémené-Penfao fou dissolta el 31 de desembre de 2007, totes les comunes s'adheriren a la Comunitat de comunes del País de Redon

## Vegeu també

* Llista de municipis del Loira Atlàntic
# I²S

I²S és un bus elèctric d'interconnexió d'aparells d'àudio digitals. Fou creat per l'empresa Philips (actualment NXP semiconductors) l'any 1986. I2S utilitza el mètode de codificació PCM per a transformar l'audio del senyal analògic a senyal digital. El seu camp d'aplicació és els aparells com lectors de CD, DVD, televisió digital, sistemes de so digitals, etc. L'I2S presenta una topologia sèrie. La codificació PCM s'implementa amb almenys 3 línies físiques :
* Línia de rellotge Arxivat 2016-11-28 a Wayback Machine. de bit.
* Línia de rellotge Arxivat 2016-11-28 a Wayback Machine. de paraula.
* Almenys una línia de dades.

## Vegeu també

* Altres busos de comunicació sèrie : SPI, I2C, M-Bus, SMBus, MIDI, S/PDIF, HDMI, HDBaseT
* Busos de comunicació en paral·lel : IEEE 488, PXI (PCI eXtensions for Instrumentation), IEEE 1284, PCMCIA, PCI Express

## Notes

* ↑ «Especificacions bus I2S» (en angès). sparkfun. [Consulta: 28 novembre 2016].
* ↑ «Informació bus I2S» (en anglès). web.archive.org. Arxivat de l'original el 2006-07-02. [Consulta: 28 novembre 2016].
# Mojoceratop

El mojoceratop (Mojoceratops) és un gènere de dinosaure ceratop. És un casmosaurí que va viure al Cretaci superior en el que actualment és Alberta i Saskatchewan. L'espècie tipus és M perifania. Es basa en fòssils que durant molt temps es van creure pertanyents al casmosaure.

## Referències

* ↑ Nicholas R. Longrich «Mojoceratops perifania, A New Chasmosaurine Ceratopsid from the Late Campanian of Western Canada». Journal of Paleontology, vol. 84, 4, 2010, pàg. 681-694. DOI: 10.1666/09-114.1.
# Friedrich Wilhelm Schultz

Friedrich Wilhelm Schultz (3 de gener de 1804 - 20 de desembre de 1876) va ser un botànic i farmacèutic alemany que va néixer a Zweibrücken.
El 1827 inicià estudis de farmàcia a Múnic, més tard es doctorà i passà a treballar a Tübingen. L'any 1832 obrí la seva pròpia oficina de farmàcia a Bitsch i el 1853 ho va fer a Weissenburg.
Schultz es va especialitzar en la família botànica Orobanchaceae. Una de les seves obres més conegudes va ser sobre la flora del Palatinat, Flora der Pfalz. Amb Paul Constant Billot (1796-1863)va ser coautor de Archives de la flore de France et d'Allemagne.
L'any 1840 junt amb el seu germà, Carl Heinrich Schultz (1805-1867), et al., fundà la societat científica POLLICHIA, un grup especialitzat en els estudis de la natura de la regió Rheinland-Pfalz.

## Referències

* Index des botanistes- Fleurs sauvages de l'Yonne
* ↑ Open Library Annotations a la flore de France et d'allemagne
* ↑ WorldCat Titles Archives de la Flore de France et d'Allemagne
* ↑ Es poden consultar els tàxons descrits per aquest autor a International Plant Names Index (anglès)
# Turksad

Turksad (en rus: Турксад) és un poble del krai de Stàvropol, a Rússia, que en el cens del 2010 tenia 2.112 habitants. Pertany al districte rural de Levokúmskoie.

## Referències

* ↑ «Карты Генштаба L-38 (Г) 1:100000. Дагестан, Калмыкия, Астраханская область». Arxivat de l'original el 2016-10-03. [Consulta: 4 juliol 2016].
# Pohronská Polhora

Pohronská Polhora és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1768.
# James Edward Abbé

James Edward Abbé (Alfred, 17 de juliol de 1883 - San Francisco, 11 de novembre de 1973) va ser un fotògraf estatunidenc.
Va començar a prendre fotografies de forma autodidacta a l'edat de dotze anys. De 1898 a 1910 va treballar a la llibreria que posseïa el seu pare. El 1910 va viatjar a Europa com a reporter del diari The Washington Post. Més tard es va establir com a fotògraf independent a Virgínia, on treballà des de 1913 a 1917.
El 1917 va muntar el seu propi estudi a Nova York. Va realitzar la cobertura fotogràfica del Saturday Evening Post i també va treballar per al Ladies Home Journal, el New York Times i d'altres publicacions. de 1922 a 1923 va treballar com a fotògraf, actor i escriptor d'estudis de cinema i va adquirir certa notorietat gràcies al retrat que va fer a Jeanne Eagels. A Hollywood va treballar principalment per Mack Sennett, però també ho va fer per a D. W. Griffith com a fotògraf a la pel·lícula Way Down East (1920) El 1923 va viatjar a Itàlia per a la pel·lícula de Griffith The White Sister també protagonitzada per Lillian Gish.
El 1924, després de la creació de la seva estudi a París, publica les seves fotografies en diaris i revistes com ara Harper's Bazaar, L'Ilustration, el New York Herald Tribune, Tatler, Vanity Fair, Vogue. Va residir a París fins a 1932.
Abbé ha fotografiat celebritats de cinema, ballarins del Moulin Rouge (París) i també va realitzar fotografia de moda com les que va prendre a Natasha Rambova en les creacions de Marià Fortuny i Madrazo o vestits de Jean Patou. Va cobrir com a reporter de guerra a la Guerra Cristera el 1928. Va mostrar una predilecció per fotografiar els protagonistes de les dictadures: de 1929 a 1932 va participar en la revista alemanya Berliner Zeitung Ilustrierte, revista afí al partit de Hitler. El 1934 torna als Estats Units, però a l'any següent de nou a Europa, va escriure un llibre sobre Rússia i va ser el primer fotògraf a realitzar un retrat a Stalin. El 1936 va cobrir la Guerra Civil Espanyola en l'exèrcit del bàndol nacional.
Després de la Segona Guerra Mundial, es va dedicar a la ràdio i a la televisió.

## Referències

* ↑ Diccionario de Arte I. Barcelona: Spes Editorial SL (RBA), 2003. ISBN 84-8332-390-7 [Consulta: 29 octubre 2014].
* ↑ Sougez, M.L.; Pérez Gallardo, H.. Diccionario de historia de la fotografía. Madrid: Ediciones Cátedra, 2003, p. 21-22. ISBN 84-376-2038-4.
* ↑ Castellanos, Paloma. Diccionario histórico de la fotografía. San Sebastián de los Reyes (Madrid): Istmo, 1999, p. 11-12. ISBN 847090325X.
# Constant d'Embree-Trefethen

En matemàtiques, i en particular en teoria dels nombres, la costant d'Embree-Trefethen és un valor llindar d'una successió particular definida per recurrència i s'indica amb una β* ≈ 0.70258.
Més precisament, donat el nombre real β, es considera la successió recurrent
    $x_{n+1}=x_{n}\pm \beta x_{n-1}\,$
on es tria el signe de la suma a l'atzar per a cada n independentment i amb probabilitat igual per "+" que per "-". Això és una generalització de la sèrie aleatòria de Fibonacci amb valors de β ≠ 1.
Es pot demostrar que per tot valor de β, el límit
    $\sigma (\beta )=\lim _{n\to \infty }(|x_{n}|^{1/n})\,$
existeix quasi segurament. Informalment, la successió es comporta exponencialment amb probabilitat 1, i σ(β) pot ser interpretat com la seva taxa de creixement exponencial.
Es defineix β* ≈ 0.70258 com el valor llindar pel qual:
    σ(β) < 1 for 0 < β < β* ,
per tant la solució d'aquesta successió recurrent decau exponencialment a mesura que n → ∞ amb probabilitat 1, i
    σ(β) > 1 for β > β* ,
llavors, les solucions creixen exponencialment.
Considerant els valors de σ, es té:
* σ(1) = 1.13198824... (constant de Viswanath), i
* σ(β*) = 1 (per definició).

## Referències

* ↑ Embree, M.; Trefethen, L. N. «Growth and decay of random Fibonacci sequences». Proceedings of the Royal Society A: Mathematical, Physical and Engineering Sciences, 455, 1987, 1999, pàg. 2471. Bibcode: 1999RSPSA.455.2471T. DOI: 10.1098/rspa.1999.0412.

## Enllaços externs

* Weisstein, Eric W., «Random Fibonacci Sequence» a MathWorld (en anglès).
# Mojtín

Mojtín és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1364.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «História Mojtín». [Consulta: 22 desembre 2021].
# Formiguer de Zeledón

El formiguer de Zeledón (Percnostola zeledoni) és una espècie d'ocell de la família dels tamnofílids (Thamnophilidae) que habita el sotabosc de la selva pluvial a les muntanyes des de Costa Rica, sud de Nicaragua i Panamà fins l'oest de l'Equador.

## Referències

* ↑ «Formiguer de Zeledón». Cercaterm. TERMCAT, Centre de Terminologia. Rev. 10/05/2021
# Udgir

Udgir (en marathi उदगीर) és una ciutat i consell municipal de l'Índia a l'estat de Maharashtra, districte de Latur. Té una fortalesa del segle xv. La seva població el 2001 era de 200.908 habitants. Fou part dels dominis dels baridshàhides de Bidar i després dels adilxàhides de Bijapur; el 1635 fou assetjada i conquerida per Xa Jahan. El 1724 va quedar dins el principat d'Hyderabad, i dins d'aquest al districte de Bidar. El 1760, després de la batalla d'Udgir, fou conquerida pels triomfants marathes fins que després foren derrotats a la tercera batalla de Panipat el 1761.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* http://www.mahapwd.com/gismaps/latur/udgirtaluka.htm Arxivat 2011-07-16 a Wayback Machine.
* http://latur.nic.in/html/places.htm
* http://udgirbloodbank.org/drupal/ Arxivat 2011-07-28 a Wayback Machine. Udgir Blood Bank
* http://udgir.com
* http://www.udgircity.com Arxivat 2021-03-03 a Wayback Machine.
# Pohlia

Pohlia és un gènere de molses de la família de les briàcies. Conté 182 espècies, 15 de les quals són autòctones dels Països Catalans.

## Descripció

Són molses de mida variable, d'un a 10 centímetres d'alçària. Presenta caulidis ramificats poblats de fil·lidis ovats o lanceolats, denticulats a la part superior i de nervi percurrent o excurrent. Generalment els fil·lidis són més estrets i llargs a l'àpex del caulidi. Les cèl·lules del fil·lidi són estretes i de forma linear o hexagonal allargada. L'esporòfit presenta una càpsula de forma ovoide a el·lipsoïdal, pot ser erecte o pèndula i presenta peristoma doble. Algunes espècies presente bulbils axil·lars. Les espècies del gènere Pohlia són de difícil identificació i la separació entre espècies a vegades pot resultar conflictiva.

## Taxonomia

Les següents espècies són presents als Països Catalans:
* Pohlia andalusica
* Pohlia annotina
* Pohlia camptotrachela
* Pohlia cruda
* Pohlia drummondii
* Pohlia elongata
* Pohlia flexuosa
* Pohlia lescuriana
* Pohlia longicollis
* Pohlia ludwigii
* Pohlia melanodon
* Pohlia nutans
* Pohlia obtusifolia
* Pohlia proligera
* Pohlia wahlenbergii

## Referències

* ↑ «Pohlia Hedw.». GBIF. [Consulta: 30 març 2019].
* 1 2 Casas, Creu. Flora dels briòfits dels Països Catalans. Barcelona: Institut d'Estudis Catalans, 2001. ISBN 84-7283-583-9.
* ↑ Wolkmar Wirth; Ruprecht Düll; Xavier Llimona; Rosa María Ros; Olaf Werner. Guía de campo de los líquenes, musgos y hepáticas. Barcelona: Omega, 2004. ISBN 84-282-1266-X.
# Ioixkar-Olà

Ioixkar Olà (rus i mari Йошка́р-Ола́) és una ciutat de Rússia, capital de la república de Marí El. Està situada a 56° 38′ N 47° 52′ E, té una població de 281,165 (Cens de 2002) i a poc a poc augmenta la població amb l'arribada de gent d'àrees veïnes. Els mari són el 23% de la població Té l'aeroport d'Ioixkar-Olà.
El nom vol dir en mari Ciutat roja. Durant l'època de l'imperi Rus es deia Tsaryovokokshaysk i Krasnokokshaysk durant els primers anys de govern soviètic, fins que fou rebatejada com a Ioixkar-Olà). Els primers noms provenien del riu Petit Kokshaga, que travessa la ciutat.

## Enllaços externs

* Fotos i narracions de Ioixkar-Olà Arxivat 2019-07-02 a Wayback Machine.
* Mapa detallat de la ciutat de Ioixkar-Olà
* Yoshkar-Ola in MariEl
# Ivan Barma

Ivan Barma (Иван Барма), juntament amb Postnik Yakovlev, va ser probablement un dels arquitectes i constructors de la catedral de Sant Basili de la Plaça Roja de Moscou (construïda entre 1555 i 1560).

## Honors

Una gran cràter de 123 km d'ample del planeta Mercuri es diu Barma en honor de l'arquitecte.

## Referències

* ↑ Department of the Interior, US Geological Survey. «Gazetteer of Planetary Nomenclature Feature Information, Mercury: Barma», 14-01-2009. [Consulta: 9 maig 2017].
# Constant cònica

En geometria, la constant cònica (o constant de Schwarzschild, per Karl Schwarzschild) és un paràmetre que descriu les seccions còniques, i es representa amb la lletra K. Amb K negativa, ve donada per:
    $K=-e^{2},$
on e és l'excentricitat de la secció cònica.
L'equació de la secció cònica amb àpex en l'origen i tangent a l'eix y és:
    $y^{2}-2Rx+(K+1)x^{2}=0$
on K és la constant cònica i R és el radi de curvatura a x=0.
Aquest formulació s'utilitza en òptica geomètrica per especificar les lents el·líptiques oblades (K > 0), les esfèriques (K = 0), les el·líptiques prolades (0 > K > −1), les parabòliques (K = −1) i les hiperbòliques (K < −1). Quan l'aproximació paraxial és vàlida, la superfície òptica es pot tractar com una superfície esfèrica amb el mateix radi.
Algunes referències de disseny no òptic usen la lletra p com a constanc cònica. En aquests casos, p = K + 1.

## Bibliografia

* Smith, Warren J. Modern Optical Engineering, 4th ed. McGraw-Hill Professional, 2008, p. 312–315. ISBN 978-0-07-147687-4.

## Referències

* ↑ Chan, L.; Tse, M.; Chim, M.; Wong, W.; Choi, C.; Yu, J.; Zhang, M.; Sung, J. «The 100th birthday of the conic constant and Schwarzschild's revolutionary papers in optics». Proceedings of SPIE, 5875, 01-05-2005, pàg. 587501. DOI: 10.1117/12.635041. ISSN: 0277-786X.
# Mojo Mathers

Mojo Celeste Mathers (Londres, 23 de novembre de 1966) és una política neozelandesa i diputada de la Cambra de Representants de Nova Zelanda des de les eleccions de 2011. És membre del Partit Verd i és sorda.

## Inicis

Mathers va néixer el 23 de novembre de 1966 a Londres, Regne Unit. Es graduà de la universitat amb un grau en matemàtiques i un màster en conservació de boscs. Entre el 2001 i 2006 treballà per un negoci de serveis per a conservació de boscs i a partir de 2006 començà a treballar pel Partit Verd.

## Diputada

Parlament de Nova Zelanda :
| Anys | Leg. | Circumscripció | Llista | Partit |
| 2011-actualitat | 50 | Llista | 14 | Verd |
Mathers fou candidata pel Partit Verd per primera vegada en les eleccions de 2005 en les quals fou candidata en la circumscripció electoral de Rakaia. Quedà tercera amb el 4,50% del vot i no fou elegida com a diputada de llista al trobar-se setzena en la llista electoral del partit.
En les eleccions de 2008 seria candidata a Christchurch East on quedaria tercera amb el 5,43% del vot. No seria elegida en trobar-se tretzena en la llista.
Per a les eleccions de 2011 seria la candidata del Partit Verd a Christchurch East on quedaria tercera de nou, en aquesta ocasió amb el 4,81% del vot. Seria elegida en trobar-se catorzena en la llista, ja que el partit va rebre catorze escons. Seria la primera diputada sorda de Nova Zelanda.

## Vida personal

Mathers té tres fills.

## Referències

* 1 2 (anglès) «Party Lists of Successful Registered Parties» (2011). Comissió Electoral. [Consulta: 03/07/2013.]
* 1 2 3 (anglès) «Mojo Mathers – List member, Green Party Arxivat 2013-03-20 a Wayback Machine.». Parlament de Nova Zelanda. [Consulta: 03/07/2013.]
* 1 2 (anglès) «Mojo Mathers Arxivat 2013-07-28 a Wayback Machine.». Partit Verd d'Aotearoa Nova Zelanda. [Consulta: 03/07/2013.]
* ↑ (anglès) «Electorate Profile: Rakaia Arxivat 2011-05-22 a Wayback Machine.». Parlament de Nova Zelanda. [Publicació: 10/2005.] [Consulta: 03/07/2013.]
* ↑ (anglès) «Party Lists of Successful Registered Parties» (2005). Comissió Electoral. [Consulta: 03/07/2013.]
* ↑ (anglès) «Official Count Results -- Christchurch East» (2008). Comissió Electoral. [Consulta: 03/07/2013.]
* ↑ (anglès) «Party Lists of Successful Registered Parties» (2008). Comissió Electoral. [Consulta: 03/07/2013.]
* ↑ (anglès) «Official Count Results -- Christchurch East» (2011). Comissió Electoral. [Consulta: 03/07/2013.]
* ↑ (anglès) «First deaf MP to join Parliament». The New Zealand Herald. [Publicació: 10/12/2011.] [Consulta: 03/07/2013.]
* ↑ (anglès) Levy, Danya: «Mojo Mathers set to be New Zealand's first deaf MP». Stuff.co.nz. [Publicació: 23/11/2011.] [Consulta: 03/07/2013.]

## Vegeu també

* Partit Verd d'Aotearoa Nova Zelanda

## Enllaços externs

* (anglès) Informació sobre Mojo Mathers a la pàgina web del Parlament de Nova Zelanda Arxivat 2013-03-20 a Wayback Machine.
* (anglès) Informació sobre Mojo Mathers a la pàgina web del Partit Verd Arxivat 2013-07-28 a Wayback Machine.
# Fuerte Olimpo

Fuerte Olimpo és una localitat del Paraguai, capital del departament de l'Alt Paraguai. Té actualment una població de 4.998 habitants.
Fuerte Olimpo es va construir sobre tres muntanyes, conegudes com "los Tres Hermanos" (els Tres Germans); entre elles es troba el Fort Borbón, construït el 1792 per protegir la regió de l'avanç dels bandeirantes portuguesos. La catedral Maria Auxiliadora s'ubica entre aquestes tres muntanyes.

## Referències

* Geografía Ilustrada del Paraguay, Distribuïdora Arami SRL; 2007. ISBN 99925-68-04-6
* Geografía del Paraguay, Primera Edició 1999, Editorial Hispana Paraguay SRL.

## Enllaços externs

* SENATUR
* Direcció General d'Enquestes, Estadístiques i Censos del Paraguai
* Fundació Guyra Paraguai
* Coord. geogràfiques i imatges per satèl·lit de Fuerte Olimpo
* Pàgina web oficial de Fuerte Olimpo Arxivat 2008-09-09 a Wayback Machine. (castellà)
# Tortuga de les escletxes

La tortuga de les escletxes (Malacochersus tornieri), és una tortuga de la família dels testudínids de closca plana originària de Tanzània i Kenya. La distribució de Malacochersus tornieri es pot estendre a Zàmbia. El seu nom deriva de la forma plana de la seva closca, és l'únic membre del gènere Malacochersus. L'espècie habita la regió de Somàlia-Masai, zona semiàrida, es caracteritza per matolls d'acàcia, Commiphora i boscos de Brachystegia en localitats de muntanya. El seu hàbitat és la sabana seca de baixa altitud amb petits turons rocosos del basament cristal·lí.
A diferència de la majoria de les tortugues, la seva closca és plana, flexible, i proporciona la defensa de la tortuga contra els depredadors. Les estacions de cria d'aquesta tortuga és al gener i febrer. Per a la seva protecció s'amaga en les esquerdes petites de les roques gràcies a la forma plana de la seva closca. La closca és de color marró, sovint amb un patró variable de la radiació de línies fosques en cada escut, cosa que ajuda a camuflar la tortuga en el seu hàbitat natural sec. El plastró és de color groc pàl·lid amb vetes marrons fosques i raigs de llum groga, i el cap, les extremitats i la cua són de color groc-marró.
La seva estranya closca, aixafada, fa d'aquesta tortuga una cobdícia animal en zoològics i en col·leccions privades. Són tortugues especialistes a escapar-se. La seva taxa de reproducció és baixa, ja que les femelles només ponen un ou causa de la seva forma. Es passen el dia amagades als penyals de roques, sovint apilades unes sobre d'altres. S'alimenten de fulles verdes de la sabana.

## Referències

* ↑ CHANSA, WILBROAD; WAGNER, PHILIPP «On the status of Malacochersus tornieri (Siebenrock, 1903) in Zambia» (en anglès). Salamandra, 42, 20-08-2006, pàg. 187 [Consulta: 13 febrer 2015].
* ↑ Broadley, D. G.; HOWELL, K. M.. A check list of the reptiles of Tanzania, with synoptic keys (en anglès), 1991, p. 1—70.

## Bibliografia

* Manfred Rogner: Schildkröten – Biologie, Haltung, Vermehrung, Eugen Ulmer KG, Stuttgart 2008, ISBN 978-3-8001-5440-1 (alemany)
* Gerhard Müller: Schildkröten. Verlag Eugen Ulmer, Stuttgart 1993, ISBN 3-8001-7258-5 (alemany)

## Enllaços externs

* Pancake Tortoise a Reptile Amphibian Information Arxivat 2007-05-02 a Wayback Machine. (anglès)